สังคมข่าวหุ้นเล็กเซียวหงส์
หนังสือพิมพ์ข่าวหุ้นธุรกิจรายวัน กระบอกเสียงอิสระแห่งตลาดทุน ที่ได้รับความนิยมสูงสุดของประเทศ ฉบับประจำวันพฤหัสบดีที่ 7 พฤษภาคม พ.ศ. 2558ดัชนีหุ้นไทยปิดตลาด1,519.88 จุด ปรับลดลง 6.86 จุด มูลค่าซื้อขาย 40,881 ล้านบาท แนวโน้มดัชนีวันนี้มีแนวรับ 1,500 จุด ส่วนแนวต้าน 1,520 จุด
7 พ.ค. 2558

 หนังสือพิมพ์ข่าวหุ้นธุรกิจรายวัน กระบอกเสียงอิสระแห่งตลาดทุน ที่ได้รับความนิยมสูงสุดของประเทศ ฉบับประจำวันพฤหัสบดีที่ 7 พฤษภาคม พ.ศ. 2558ดัชนีหุ้นไทยปิดตลาด1,519.88 จุด ปรับลดลง 6.86 จุด มูลค่าซื้อขาย 40,881 ล้านบาท แนวโน้มดัชนีวันนี้มีแนวรับ 1,500 จุด ส่วนแนวต้าน 1,520 จุด
****วานนี้ (6 พ.ค.) หุ้น PMTA หุ้นน้องใหม่เข้าเทรดวันแรก ราคาปรับขึ้นร้อนแรงเกินความคาดหมาย ราคาปิดตลาด 27.50 บาท ราคาสูงสุด 33.25 บาท ก่อนโรยตัวลงมาปิดตลาดที่ระดับ 25.50 บาท งานนี้ขาไอพีโอรวยกันถ้วนหน้า…แต่งานนี้มีคนติดดอย 33.25 บาท ไม่น้อยทีเดียว ก็ไม่รู้สินะว่า “เสี่ยกึ้ง” เฉลิมชัย มหากิจศิริ พอจะเจียดเวลาจากสาวๆ วงการบันเทิง มาดูแลหุ้นหรือเปล่าหน๊า!?
****หุ้น SLP น้องใหม่เข้าเทรดวันนี้ (7 พ.ค.) ราคาไอพีโอ 2.16 บาท มีหลายโบรกเกอร์ให้ราคาสูงถึง 4-5 บาท เลยทีเดียว แต่ดูจากพื้นฐานมีโอกาสเกิน 150% เพราะอย่าลืมว่าหลังเข้าตลาดฯ  D/E เหลือไม่ถึง 1 เท่า หรือเรียกว่า “หุ้นปลอดหนี้” เลยก็ว่าได้..ที่สำคัญรายได้เติบโตเฉลี่ยปีละ 15-20% ถือเป็นการการันตีพื้นฐานหุ้นตัวนี้ได้เป็นอย่างดีเลยทีเดียว
****หุ้น “ธนาคารพาณิชย์” หาทางกลับบ้านไม่เจอ หลังแบงก์ชาติ ระบุว่า “หนี้เสียระบบธนาคารพาณิชย์” สูงขึ้น เริ่มจาก KTB มียอดคงค้าง NPL มากสุดในระบบคือ 64,000 ล้านบาท และมียอดคงค้าง NPL สุทธิสูงสุดเช่นกันคือ 35,300 ล้านบาท****ส่วนKBANK มียอด NPL เพิ่มขึ้นมากสุดในระบบคือ 3,800 ล้านบาท ตามด้วย KKP-KTB-SCB  แต่พบว่าช่วงเศรษฐกิจหดตัว TCAP-TMB-ICBC(ไทย) NPL กลับลดลง…รู้แบบนี้อยากเล่นหุ้นแบงก์ตัวไหนเลือกสรรกันตามสบายนะครับ
*****คำว่า “เชื่อได้ว่า” หรือ “สงสัยว่า” ถูกNMG นำมาเป็นประเด็น “กีดกัน” ผู้ถือหุ้นบางกลุ่มไม่ให้เข้าประชุมผู้ถือหุ้น โดยวรรคหนึ่งในคำชี้แจงจาก NMG ระบุว่า “สงสัยว่าผู้ถือหุ้นดังกล่าวมีเจตนาร่วมกันครอบงำกิจการบริษัท” เลยไม่อนุญาตให้เข้าประชุมได้…โอ้ว..แม่เจ้าแค่สงสัย และยังพิสูจน์ไม่ได้เลยแต่ห้ามซะแล้ว…นี่คือการ “ตะแบง” ชัดๆ…เอาเหอะต้อง “วัดใจผู้บริหารตลาดหลักทรัพย์และก.ล.ต.” จะมีดุลพินิจเช่นใด เพราะหากมองว่า NMG ไม่ผิดละก็..รับรองได้เลยว่า “จะมีเหตุการณ์เช่นนี้เกิดขึ้น” ตามมาอย่างแน่นอน และตลท.-ก.ล.ต.จะมีสภาพไม่ต่างอะไรกับ “เสือกระดาษ” และ “ไม่ต้องมีวันปิดสมุดทะเบียนผู้ถือหุ้น” เพื่อเข้าประชุมผู้ถือหุ้นอีกต่อไป เพราะทุกอย่างจะต้องขึ้นอยู่กับผู้บริหารบริษัทนั้นว่าจะเลือก “ให้เข้าประชุมผู้ถือหุ้น” เอง..เอาให้ชัดๆ คือ “มึงไม่ใช่พวกกูห้ามเข้าประชุม” มีอะไรป่ะ..!!
****ปิดท้ายกันเช่นเคยกับ “ข่าวหุ้นออนทีวี-วิทยุ” เริ่มตั้งแต่เช้า  08.40-09.00 น. พบกันสดๆ กับ “Morning Star : หุ้นดาวเด่น” ที่จะมาอัพเดตตลาดหุ้นทั่วโลกเพื่อมองแนวโน้มตลาดหุ้นไทย โดย วิษณุ โชลิตกุล หัวหน้ากองบรรณาธิการข่าวหุ้นธุรกิจ และก่อนเปิดตลาดบ่าย 13.30-14.00 น. กลับมาพบกับรายการ “ข่าวหุ้น เจาะตลาด” ช่วงวันจันทร์-ศุกร์ ทางสถานีโทรทัศน์ดิจิตอลสปริงนิวส์ (ช่อง 19) และช่วงเปิดตลาดเช้า 10.00-11.00 น. พบกับ “Business Insight” โดยทีมงานข่าวหุ้นธุรกิจและจีจีนิวส์ ทางสถานีวิทยุ FM 97.0 MHz. การันตีข้อมูลข่าวสารแน่นเหมือนเดิม เพราะ “ทุกคำถามเรื่องหุ้น” หาคำตอบได้ที่ “ข่าวหุ้นธุรกิจ” เท่านั้น..!! 